Rikunarita-ORG/Wikinium huggingface dataset:
# Anoreksik

**Anoreksici** (engleski: *appetite suppressants*) su lekovi za tretiranje gojaznosti. Gojaznost ili debljina je stanje prekomernog nakupljanja masnog tkiva u organizmu.

## Etiologija gojaznosti

Etiologija gojaznosti je složena i uključuje genetske faktore, životne navike, psihološke činioce, a nesumnjivo je da jednu od ključnih uloga ima loša prehrana. Masti predstavljaju znatan izvor kalorija koje se uskladištavaju u organizmu u obliku masnog tkiva , a tipičan sastav ljudske hrane sadrži više od 40% masti iako se preporučuje da udeo masti iznosi najviše 30%. Debljina nije problem koji se javlja iznenada, on se razvija tokom određenog razdoblja. Prema mišljenju Svetske zdravstvene organizacije gojaznost poprima epidemijske razmere i postaje vodeći problem javnog zdravstva. Zbog povećane tjelesne težine nastaju brojne kliničke komplikacije koje smanjuju kvalitet života, radnu sposobnost i životni vek obolelih. Direktni i indirektni troškovi lečenja gojaznosti predstavljaju velik teret za zdravstvo. Zbog modernog načina života u kojem nam na raspolaganju stoji mnogo hrane, a malo je potrebe za telesnim aktivnostima, više je ljudi nego ikad pre uhvaćeno u stanje preteranog povećanja telesne težine. Više od pola odraslih Evropljana ima prekomernu težinu. Gotovo jednom od pet njih zdravlje je u opasnosti. Stanje je puno gore u Sjedinjenim Američkim Državama, gde po nekim statistikama, 60% stanovništva ima prekomernu telesnu težinu.

## Reference

## Vanjske veze

* Questions and Answers about appetite suppressant medication treatment from the Medical College of Wisconsin
* MeSH *Anorectics*
# Antidepresiv

Prozak, najpoznatiji američki antidepresant.
Venlafaksin, SNRI inhibitor.
**Antidepresiv** je psihijatrijski (psihotropski) lek koji se koristi za olakšavanje poremećaja raspoloženja, kao što su klinička depresija i distimija i anksiozni poremećaji kao što je socijalna fobija. Lekovi poput inhibitora monoamin oksidaze (MAOI), tricikličnih antidepresanata (TCA), tetracikličnih antidepresanta (TeCA), selektivnih inhibitora preuzimanja serotonina (SSRI), i inhibitora serotonin-norepinefrin preuzimanja (SNRI) su najčešće asocirani sa ovim terminom. Ovi lekovi su u širokoj upotrebi. NJihova efikasnost i nepoželjni efekti su tema mnogobrojnih studija i nesuglasica. U SAD neki od poznatih lekova ove grupe su Prozak, Elavil i Vivaktil. Česta je zloupotreba ovih supstanci, posebno na tržištima na kojima ne postoji stroga kontrola prometa.

Opioidi su korišćeni da lečenje kliničke depresije do kasnih 1950-tih godina. Amfetamini su korišćeni do sredine 1960-tih. Legalnost propisivanja opioda i amfetamina za depresiju je sporna tema. U zadnjih šezdeset godina sproveden je relativno mali broj studija namenjenih utvrđivanju terapeutskog potencijala opioidnih derivata za lečenje depresije. U konstrastu s tim amfetamini su našli primenu u lečenju širokog niza bolesti, poput hiperkinetičkog poremećaja, narkolepsije, i gojaznosti, a u toku su mnogobrojna istraživanja za niz drugih oblika primene. Obe grupe lekova, opioidni i amfetaminski, indukuju terapeutski respons veoma brzo. Rezultati su primetni u toku dvadeset četiri do četrdeset-osam sati. Terapeutski odnosi za opioide i amfetamine su veći od vrednosti proizvedenih tricikličnim antidepresivima. U nekim od istraživanja ograničenog obima iz 1995. godine je bilo pokazano da opioid buprenorfin ima najveći potencijal za tretman kliničke depresije. Međutim, ovaj nalaz nije našao praktičnu primenu zbog socijalne stigme vezane za opioide.

## Reference

## Literatura

* Healy, David (1997). *The antidepressant era*. Cambridge: Harvard University Press. ISBN 0-674-03958-0.
* Kramer, Peter D. (1997). *Listening to Prozac*. New York: Penguin Books. ISBN 0-14-026671-2.
* Baumel, Syd (1999). *Natural Antidepressants*. New York: McGraw-Hill. ISBN 0-87983-900-7.
* Stahl, Stephen M. (1997). *Psychopharmacology of Antidepressants*. Informa Healthcare. ISBN 1-85317-513-7.
* Pacher P, Kecskemeti V (April 2004). „Trends in the development of new antidepressants. Is there a light at the end of the tunnel?”. *Curr. Med. Chem.* **11** (7): 925-43. DOI:10.2174/0929867043455594. PMC 2495050. PMID 15078174.
* Pacher P, Kohegyi E, Kecskemeti V, Furst S (February 2001). „Current trends in the development of new antidepressants”. *Curr. Med. Chem.* **8** (2): 89-100. PMID 11172668.

## Vanjske veze

* Tretman depresije uz upotrebu lekova Arhivirano 2012-03-05 na Wayback Machine-u
* Američka psihijatrijska asocijacija, vodič tretmana
# Antiepileptik

**Antiepileptici** (Antikonvulsanti) su lekovi koji se koriste u lečenju epilepsije. Do danas je poznat veliki broj supstanci koje su nakon adekvatnih kliničkih studija zauzele svoje mesto u paleti lekova protiv epilepsije. Među najčešće korišćenim lekovima nalaze se fenobarbiton, valproinska kiselina i njeni soli valproati, karbamazepin, primidon, klobazam i drugi. U poslednjoj dekadi dvedesetog veka na farmaceutskom tržištu su se pojavili novi antiepileptici koji po svojoj efikasnosti ne premašuju svoje prethodnike, ali imaju značajnije manje neželjenih dejstava.

U grupi novih antiepileptika nalaze se lamotrigin, topiramat, levetiracetam, zonisamid, pregabalin i neki ređe korišćeni lekovi (vigabatrin, okskarbazepin).

## Izvori

## Literatura

* Grupa autora (2006). Nenad Ugrešić. ur. *Farmakoterapijski vodič 3*. Beograd. Arhivirano iz originala na datum 2011-07-15. Pristupljeno 2014-03-24.
* Grupa autora (2007). LJiljana Ivanović. ur. *Registar lekova 2008*. Beograd.

## Vanjske veze

* eMedicine: Antiepileptic Drugs: an overview
* NINDS: Anticonvulsant Screening Program Arhivirano 2007-03-11 na Wayback Machine-u
* Use of Anticonvulsants in Pharmacotherapy of Bronchial Asthma
# Anksiolitik

**Anksiolitik** (*antipanični* ili *antianksiozni* agens) je lek koji se koristi za lečenje anksioznosti, i srodnih psiholoških i fizičkih simptoma. Anksiolitici su se pokazali korisnim u lečenju anksioznih poremećaja.

Beta blokeri kao što su propranolol i oksprenolol, mada nisu anksiolitici, se mogu koristiti za suzbijanje somatskih simptoma anksioznosti.

## Tipovi anksiolitika

### Benzodiazepini

Benzodiazepini se propisuju za kratkotrajno olakšavanje teške i onesposobljavajuće anksioznosti. Benzodiazepini se koriste za lečenje velikog broja oboljenja i simptoma i obično su privi izbor leka za kratkotrajnu CNS sedaciju. Dugotrajna upotreba obuhvata lečenje teške anksioznosti. Postoji rizik benzodiazepinskog povlačenja i povratka sindroma nakon kontinuirane upotrebe duže od dve nedelje. Tolerancija i zavisnost se mogu javiti kod pacijenata na takvim tretmanima. Postoji takođe dodatni problem akumulacije metabolita leka i nuspojava.

### SSRI

*Selektivni inhibitori preuzimanja serotonina*, ili *serotonin-specifični inhibitori preuzimanja*, (*SSRI*) su klasa jedinjenje koja se tipično koristi kao antidepresanti u lečenju depresije, anksioznih poremećaja, i nekih poremećaja ličnosti. SSRI lekovi su primarno klasifikovan kao antidepresanti i tipično su više doze neophodne da bili efektivni u lečenju anksioznih poremećaja.

### Azapironi

Azapironi su klasa agonist 5-HT1A receptora. Oni ne proizvode sedaciju i zavisnost poput benzodiazepina, i izazivaju znatno manje kognitivno pogoršanje.

## Reference

## Literatura

* Dan J. Stein, Eric Hollander, Barbara Olasov Rothbaum, ur. (August 14, 2009). *Textbook of Anxiety Disorders* (second izd.). American Psychiatric Publishing, Inc.. str. 194. ISBN 9781585622542.
* Barlow, 2 V. Mark; Durand (2009). „Chapter 7: Mood Disorders and Suicide”. *Abnormal Psychology: An Integrative Approach* (Fifth izd.). Belmont, CA: Wadsworth Cengage Learning. str. 239. ISBN 0495095567. OCLC 192055408.

## Vanjske veze

* Anksiolitici
# Halucinogeni

**Halucinogeni** se mogu podeliti u tri kategorije: *psihodelici*, *disocijativi*, i *delirijanti*. Ove klase psihoaktivnih lekova uzrokuju subjektivne promene u percepciji, mislima, emocijama i svesti. Za razliku od drugih psihoaktivnih lekova, kao što su stimulanti i opioidi, ovi lekovi ne samo da pojačavaju uobičajena stanja uma, nego indukuju iskustva koja su kvalitativno različita od normalne svesti. Ta iskustva se često porede sa formama svesti poput transa, meditacije, i snova.

Holisterovi kriterijumi za utvrđivanje halucinogena su:

1. u odnosu na druge efekte promene u mislima, percepciji, i raspoloženju dominiraju;
2. intelektualno ili memorijsko pogoršanje je minimalno;
3. tupost, narkoza, ili preterana stimulacija se ne ispoljavaju;
4. nuspojave autonomnog nervnog sistema su minimalne; i
5. zavisnička želja je odsutna.

Svi lekovi i droge ne proizvode iste efekte, i ista supstanca može da proizvede različite efekte kod iste osobe u različitim okolnostima

## Primeri

U **halucinogena sredstva** spadaju:

* LSD - dietilamid lizerginske kiseline (esid, trip)
* THC - tetrahidrokanabinol (aktivna materija u marihuani)
* PCP - fenciklidin (anđeoski prah).
* STP - 4-metil-2,5-dimetoksimetilpentilamin
* Meskalin - aktivna materija meksičkog kaktusa pejotla.
* Psilocibin - aktivna materija meksičke gljive teonanakatl.
* Bufotenin - aktivna materija iz sluzi nekih žaba.
* Ibogain - aktivna materija iz afričke biljke Tabernanthe Iboga.
* Skopolamin - aktivna materija biljci Datura stramonii.
* DOI - 2,5-dimetoksi-4-jodoamfetamin

## Izvori

## Literatura

-{
* Stafford, Peter. (2003). *Psychedelics*. Ronin Publishing, Oakland, California. ISBN 0-914171-18-6.
* Ann & Alexander Shulgin: PIHKAL (Phenethylamines I Have Known And Loved), a Chemical Love Story
* Ann & Alexander Shulgin: TIHKAL (Tryptamines I Have Known And Loved), the Continuation
* Charles S. Grob, ed.: Hallucinogens, a reader
* Winkelman, Michael J., and Thomas B. Roberts (editors) (2007).*Psychedelic Medicine: New Evidence for Hallucinogens as Treatments* 2 Volumes. Westport, CT: Praeger/Greenwood.

}{refend}}

## Vanjske veze

* Informacije of psihoaktivnim lekovima
* Trendovi u medicinskim i socijalnim empirijskim studijama
# Disocijativ

**Disocijativi** su klasa halucinogena koja iskrivljuju percepciju vida i zvuka i proizvode osećanje izdvojenosti (disocijacije) iz okoline i samoga sebe. Do toga dolazi putem redukovanja ili brokiranja signala ka svesnom delu mozga od drugih delova mozga. Mada mnogi tipovi lekova mogu da imaju takvo dejstvo, disocijativi su jedinstveni po tome što proizvode halucinogene efekte, koji mogu da obuhvataju senzornu deprivaciju, disocijaciju, halucinacije i snu slična stanja ili transove. Neki od lekova ove grupe sa neselektivnim dejstvom koji utiču na dopaminske i/ili opioidne sisteme, mogu da imaju sposobnost indukovanja euforije.

## Reference
# Psihodelični lek

*Kanabis* proizvodi blage psihodelične efekte.
**Psihodelična** supstanca je psihoaktivni lek čije primarno dejstvo je promena spoznaje i percepcije. Psihodelici su deo šire klase psihoaktivnih lekova poznatih kao halucinogeni, klase koja takođe obuhvata strukturno nesrodne supstance, kao što su disocijativi i delirijanti. Za razliku od drugih lekova kao što su stimulansi i opioidi koji indukuju dobro poznata stanja svesti, psihodelici imaju tendenciju da utiču i istražuju um na način koji rezultira u doživljajima koji su kvalitativno drugačiji od obične svesti. Psihodelično iskustvo se često poredi sa neuobičajenim formama svesti kao što su trans, meditacija, joga, religiozna ekstaza, san i čak iskustva bliske smrti. Osim nekoliko izuzetaka, većina psihodeličnih lekova se ubraja u jednu od sledećih familija hemijskih jedinjenja: triptamini (*specifičnije: alkilisani triptamini*), fenetilamini (alkoksi fenetilamini*), i lisergamidi.*

Mnogi psihodelični lekovai su ilegalni širom sveta osim ako se koriste u medicinskom kontekstu, kao što je psihodelična terapija ili medicinski kanabis. Uprkos tih regulacija, rekreaciona upotreba psihodelika je rasprostranjena.

## Reference

## Povezano

* Kanabis (lek)
* Dimetiltriptamin
* Disocijativna droga
* Halucinogen
* Ibogain
* Psihodelija
* Psihoaktivni lek

## Vanjske veze

* Scholarly bibliography on psychedelic drug use in the history of psychology
* WWW Psychedelic Bibliography Arhivirano 2013-10-23 na Wayback Machine-u - A searchable database with full text of many scientific articles on psychedelics
# Delirijant

Tatula (*Datura stramonium*)
**Delirijanti** su vrsta halucinogena koje odlikuje obamrlost, potpuna konfuzija i konfabulacija.

Efekti delirijanata su kao mesečarenje, gubitak identiteta ili psihotične epizode, što je značajno odstupanje od tipičnih halucinogena, zbog čega je i uveden ovaj termin, koji sam navodi na stanje delirijuma.

Druga često prijavljena ponašanja uključuju održavanje potpunih i realističnih razgovora sa zamišljenim osobama, obavljanje složenih radnji (kao što je oblačenje), a zatim naglo otkrivanje da ta radnja nije ni započela, kao i nemogućnost prepoznavanja sopstvenog odraza u ogledalu.

Sporedna dejstva delirijanata su midrijaza i dehidracija.

Delirijanti se u prirodi javljaju u biljnim vrstama, kao što su velebilje, tatula i mandragora, ali i u nekim gljivama (Amanita muskarija).
Sintetička jedinjenja poput difenhidramina i dimenhidrinata su takođe delirijanti.
Uprkos tome što su neke od ovih biljaka legalne, delirijanti nisu popularne rekreativne droge, zbog teških i neprijatnih halucinacija koje proizvode.

## Reference
# Hipnotik

**Hipnotici** su droga i sedativi koji izazivaju stanje obamrlosti ili sna usporavanjem telesnih funkcija. Koristi se u tretmanu nesanice (insomnije) i u umirivanju anksioznih ili agresivnih osoba. Hipnotici izazivaju psihičku i fizičku zavisnost. Postoji veliki broj ovih supstanci ali se najčešće koriste bensedin, valijum i librijum, ali je efekat uvek individualan.

## Reference

## Literatura

* Grupa autora (2006). Nenad Ugrešić. ur. *Farmakoterapijski vodič 3*. Beograd. Arhivirano iz originala na datum 2011-07-15. Pristupljeno 2014-03-13.

## Vanjske veze

* NIN o Bensedinu kao dijagnozi socijalnog stanja Arhivirano 2006-10-10 na Wayback Machine-u
# Psihostimulans

**Psihostimulansi**, ili stimulanti, su vrsta farmakoloških preparata koji aktiviraju centralni nervni sistem, podstiču budnost, poboljšavaju pažnju, pamćenje, stimulišu psihomotorne radnje, a otklanjaju umor pri napornom intelektualnom ili fizičkom radu. Ponekad, uzeti u većim količinama, izazivaju i preteranu razdraganost, ushićenost. Zloupotreba psihostimulansa dovodi do stvaranja zavisnosti, a nekad i do psihotičnih epizoda.

## Reference

## Vanjske veze

* Long Island Council on Alcohol & Drug Dependence – About Drugs – Stimulants na sajtu Wayback Machine (*arhivirano 5. juna 2008.*)
* Online – Publications – Drugs of Abuse – Stimulants na sajtu Wayback Machine (*arhivirano 22. septembra 2006.*)
* Asia & Pacific Amphetamine-Type Stimulants Information Centre (APAIC) Arhivirano 2020-07-23 na Wayback Machine-u
# Insekticid

Hemijska otrovna jedinjenja koja se koriste protiv štetnih insekata. U sastav insekticida, radi štednje i boljeg rasturanja, obično se otrovnim supstancama dodaje neki „nosač“, najčešće talk, kaolin, voda. U sastav insekticida ulaze i pomoćne materije, koje obezbeđuju kvašenje, trajanje i lebdenje u vodi.

Danas je u upotrebi mnogo vrsta insekticida. Prema fizičkom stanju u trenutku primene razlikuju se: čvrsti (praškoviti), tečni i gasoviti insekticidi; prema toksičnom dejstvu na insekte dele se na: utrobne (unutrašnje), dodirne (kontaktne), gasovite i sistemične otrove. Ova podela nije alsolutna, jer neki insekticidi (polivalentni), deluju istovremeno utrobno, kontaktno i fumigantno. Ovi otrovi ubijaju insekte uglavnom delujući na njihov centralni nervni sistem, tako bubašvaba ne ugine od posledica trovanja, već zbog toga što se prevrnula na leđa i nije mogla da ponovo ustane.

## Reference

* Yu, Simon J. (2008). *The Toxicology and Biochemistry of Insecticides*. CRC Press. ISBN 1-4200-5975-0.
# Parasimpatomimetik

**Parasimpatomimetik** je lek ili otrov koji deluje putem stimulacije ili *oponašanja* parasimpatičkog nervnog sistema (PSNS). Te hemikalije se takođe nazivaju holinergičkim lekovima, jer je acetilholin (ACh) neurotransmiter koji se koristi u PSNS. Hemikalije ove familije mogu da deluju direktno stimulacijom nikotinskog ili muskarinskog receptora, ili indirektno inhibicijom holinesteraze, promovišući oslobađanje acetilholina, ili drugim mehanizmima.

Pojedina hemijska oružja, kao što su sarin ili VX, neletalni suzavci za kontrolu nereda, i insekticidi poput diazinona su u ovoj kategoriji.

## Reference

## Povezano

* Simpatomimetički lek

## Vanjske veze

* MeSH *Parasympathomimetics*
# ATC kod P

**ATC kod PH:title* su sekcija sistema za anatomsko terapeutsko hemijsku klasifikaciju. Ovaj sistem alfanumeričkih kodova je razvio WHO za klasifikaciju lekova i drugih medicinskih proizvoda.

Nacionalna izdanja ATC klasifikacije mogu da obuhvataju dodatne kodove koji nisu prisutni na ovoj listi.

## Reference
# Repelant za insekte

Namotaj za komarce
**Repelant za insekte** je supstanca koja se primenjuje na kožu, odeću, ili druge površine radi odvraćanja insekata (i artropoda u opšte) od sletanja ili penjanja na tu površinu. Takođe postoje repelanti koji su bazirani na zvuku, posebno ultrazvuku (bezčujnim visokim frekvencijama), mada oni nemaju ekvivalentan efekat.

Repelanti insekata pomažu u sprečavanju i kontroli izvijanja bolesti koje prenose insekti, kao što su malarija, lajmska bolest, denga groznica, bubonska kuga, i groznica Zapadnog Nila. Štetne životinje koje često služe kao vektori za prenos bolesti su insekti: buve, muve, i komarci; i paukoliki ektoparazit krpelj.

## Efektivnost repelanata

Sintetički repelanti su obično efektivniji i dugotrajniji od prirodnih. Putem komparativnih studija je utvrđeno da je IR3535 efektivniji i bolji od DEET u zaštiti od komaraca. Pojedini biljni repelanti mogu da budu veoma efektivni. Repelanti bazirani na eteričnim uljima su često kratkotrani, pošto ta ulja mogu potpuno da ispare.

## Reference

## Povezano

* Mreža za komarce

## Vanjske veze

* Aphid repellents Arhivirano 2014-04-20 na Wayback Machine-u
* Choosing and Using Insect Repellents - National Pesticide Information Center
* Alan Wood. „Insect Repellents”. *Compendium of Pesticide Common Names*.
* Jeanie Lerche Davis (2003). „Best Insect Repellent for Mosquitoes: Bug Experts Rate Products to Keep West Nile Virus at Bay”. WebMD.
* "CDC Adopts New Repellent Guidance" (Press release). Centers for Disease Control and Prevention. 2005-04-28. Archived from the original on 2008-04-30. Retrieved 2014-03-29. `{{cite press release}}`: Unknown parameter `|dead-url=` ignored (`|url-status=` suggested) (help)
* Department of Health, New York State. „Health Advisory: Tick and Insect Repellents”. Arhivirano iz originala na datum 2010-11-21. Pristupljeno 2014-03-29.
# Lekovito dejstvo biljaka i lekova

**Lekovito dejstvo** biljaka ili hemijski sintetisanih preparata (lekova) se označava posebnim medicinskim (farmakološkim) izrazima. U sledećoj tabeli su navedeni i objašnjeni izrazi koji se najčešće koriste:

| stručni naziv | objašnjenje dejstva
 |
| --- | --- |
| adstrigens, adstrigencija (adstrigentia) | deluje na površinsko skupljanje tkiva pa se koristi za lečenje zapaljenja kože i sluzokože
 |
| advulnacija, vulnenarija (advulnantia = vulneraria) | pospešuje zaceljivanje rana
 |
| amara, amarum (amara) | sredstva gorkog ukusa
 |
| analgetik, analgetika (analgetica) | za ublažavanje i otklanjanje bolova
 |
| afrodizijak, afrodizijaka (aphrodisiaca = erotica | za pojačanje polnog nagona
 |
| antiastmatik, antiastmatika (antiasthmatica) | prekida i ublažava napad bronhijalne astme
 |
| antidijabetik (antidiabetica) | snižava povišen nivo glukoze u krvi
 |
| antidijaroik (antidiarrhoica = obstipantia) | sprečava proliv
 |
| antidijaforetik (antidiaphoretic) | smanjuje izlučivanje znoja
 |
| antimalarik (antimalaric) | protiv malarije, leči malariju
 |
| antiparazitik (antiparazitic) | protiv parazita;
 |
| antipiretik (antipyretic) | snižava telesnu temperaturu
 |
| antiseptik (antiseptic) | sprečava razmnožavanje mikroorganizama
 |
| antitusik (antitussic) | ublažava kašalj
 |
| antihemoragik (antihaemorragic) | zaustavlja krvarenje
 |
| antihelmintik (antihelmintic) | protiv crevnih parazita
 |
| vazodilatator (vasodilatator) | proširuje krvne sudove
 |
| dezificijent (desificient) | uništava mikroorganizme
 |
| dijaforetik (diaphoretic = sudorific) | pojačava izlučivanje znoja
 |
| digestiv (digestiv = eupeptic) | poboljšava varenje hrane
 |
| ekspektorans | pomaže iskašljavanje i izbacivanje sluzi iz organa za disanje
 |
| kardiotonik (kardiotonic) | ojačava rad srca
 |
| laksans (laxantia) | blago pročišćava creva
 |
| purgancija, purgativ (purgantia = cathartica) | pročišćava creva, protiv zatvora
 |
| sedativ | smiruje pojačanu nervnu razdražljivost
 |
| spazmolitik (spasmolytica = antispastica) | sprečava pojavu grčeva u organima za varenje
 |
| stomahik (stomachic) | pojačava rad želuca
 |
| tonik (tonica = roborantia) | oporavlja i ojačava organizam
 |
| holagog (cholagog = cholekinetica) | pojačava lučenje žuči
 |
# Antiprotozoalni agens

**Antiprotozoalni agensi** (ATC kod: ATC P01) su klasa lekova koja se koristi u tretmanu protozoanskih infekcija.

Protozoani imaju malo zajedničkog jedan s drugim (na primer, *Entamoeba histolytica* je u manjoj meri srodan sa *Naegleria fowleri* nego sa *Homo sapiens*) i stoga agensi koji su efektivni protiv jednog patogena retko efektivni protiv drugih. Metronidazol je selektivan za anaerobne organizme, i delotvoran je protiv mnogih (mada ne svih) patogena te grupe.

Antiprotozoalni agensi se mogu grupisati po mehanizmu ili po organizmu. Nedavni radovi predložu upotrebu virusa za tretman infekcija uzrokovanih protozoama.

## Primeri

* Eflornitin
* Furazolidon
* Melarsoprol
* Metronidazol
* Ornidazol
* Paromomicin sulfat
* Pentamidin
* Pirimetamin
* Tinidazol

## Reference

## Literatura

* Cynthia R. L. Webster (2001). *Clinical pharmacology*. Teton NewMedia. str. 86–. ISBN 978-1-893441-37-8. Pristupljeno 2. 5. 2010.
* Trevor, Anthony J.; Katzung, Bertram G.; Masters, Susan B. (2007). *Katzung & Trevor's pharmacology: examination & board review*. McGraw-Hill Professional. str. 435–. ISBN 978-0-07-148869-3. Pristupljeno 2. 5. 2010.
# Šuga

| Šuga |
| --- |
|  |
|  |
| Uvećani snimak šugarca (*Sarcoptes scabiei*) |
| Specijalnost | Infektologija |
| Klasifikacija i eksterni resursi |
| ICD-10 | B86 |
| ICD-9 | 133.0 |
| DiseasesDB | 11841 |
| MedlinePlus | 000830 |
| eMedicine | derm/382 emerg/517 ped/2047 |
| MeSH | D012532 |

**Šuga** (engleski: *scabies* od latinski: *scabere* - češati, kolokvijalno poznata kao *sedmogodišnji svrab*,) zarazna je infekcija kože uzrokovana gnjidom *Sarcoptes scabiei*. Ovi paraziti su mali i obično nisu direktno vidljivi. Oni žive u koži domaćina, uzrokujući intenzivni alergijski svrab. Kod životinja je infekcija uzrokovana različitom vrstom šugarca.

Svetska zdravstvena organizacija klasifikuje šugu kao bolest povezanu sa vodom. Bolest se može preneti sa objekata, mada do prenosa najčešće dolazi direktnim dodirom, i rizik od oboljevanja je proporcionalan dužini kontakta. Inicijalna infekcija traje četiri do šest nedelja nakon čega postaje simptomatična. Reinfekctija se može manifestovati u toku 24 sata. Pošto su simptomi alergijski, oni se zadržavaju znatno dugo nakon eradikacije parazita. Krustava šuga, ranije poznata kao Norveška šuga, je ozbiljnija forma infekcije koja je često povezana sa imunosupresijom.

## Reference

## Vanjske veze

* American Academy of Dermatology pamphlet on Scabies
* Scabies FAQ from the National Pediculosis Association
# ATC kod R

**ATC kod RRespiratorni sistem* su sekcija sistema za anatomsko terapeutsko hemijsku klasifikaciju. Ovaj sistem alfanumeričkih kodova je razvio WHO za klasifikaciju lekova i drugih medicinskih proizvoda.

Kodovi za veterinarsku upotrebu (ATCvet kodovi) se mogu formirati stavljanjem slova Q ispred humanih ATC kodova: **QR**...

Nacionalna izdanja ATC klasifikacije mogu da obuhvataju dodatne kodove koji nisu prisutni na ovoj listi.

## Reference